Sant-Petersbourg (Санкт-Петербу́рг e ruseg) a zo ur gêr vras eus gwalarn Rusia war delta ar stêr Neva er reter da bleg-mor Finland war ar Mor Baltel. Stumm berr ha pobl an anv eo Питер (Piter). Anvet eo bet Petrograd (Петрогра́д) da-heul an Dispach e Rusia, etre 1914 ha 1924, ha Leningrad (Ленингра́д), etre 1924 ha 1991. E brezhoneg e kaver ivez ar stumm Sankt Petersbourg e Jarl Priel ivez, diwar ar stumm alamanek Sankt Petersburg.